**Likumprojekta „Grozījums Profesionālās izglītības likumā”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Profesionālās Izglītības likumā” (turpmāk – projekts) sagatavots pēc Izglītības un zinātnes ministrijas iniciatīvas.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Profesionālās izglītības likuma (turpmāk – Likums) 31.panta otrā daļa nosaka, ka Izglītības un zinātnes ministrija un nozaru ministrijas nosaka valsts finansēto vietu skaitu valsts, pašvaldību un privāto izglītības iestāžu akreditētajās profesionālajās izglītības programmās. Atbilstoši Likuma 16.panta ceturtajai daļai profesionālās vidējās izglītības programmas un arodizglītības programmas var īstenot arī koledžas, tai skaitā valsts augstskolu koledžas. Taču tā kā valsts augstskolu koledžas nav uzskatāmas par valsts izglītības iestādēm, Likuma 31.panta ceturtā daļa nav attiecināma uz šīm izglītības iestādēm. Attiecīgi arī valsts augstskolu koledžām tiek liegta iespēja saņemt valsts finansējumu, lai īstenotu profesionālās izglītības programmas ministrijas noteiktajās valsts finansētajās vietās. Tā piemēram, ar Ministru kabineta 2014.gada 29.jūlija rīkojumu Nr.397 “Par Rīgas Uzņēmējdarbības koledžas reorganizāciju” ar 2015.gada 2.februāri tika reorganizēta Izglītības un zinātnes ministrijas padotībā esošā valsts izglītības iestāde – Rīgas Uzņēmējdarbības koledža – un nodota atvasinātai publiskai personai – Banku augstskolai. Pēc reorganizācijas Rīgas Uzņēmējdarbības koledža turpina pastāvēt kā Banku augstskolas aģentūra – “Banku augstskolas Uzņēmējdarbības koledža” (turpmāk – aģentūra) un īstenot arī profesionālās vidējās izglītības programmas “Grāmatvedība” un “Komerczinības”. Lai nodrošinātu izglītojamo tiesības pabeigt Rīgas Uzņēmējdarbības koledžā uzsāktās mācības profesionālās vidējās izglītības programmās (atbilstoši minētā rīkojuma 2.punktam pēc reorganizācijas aģentūra pārņem Rīgas Uzņēmējdarbības koledžas saistības arī attiecībā uz minētajām profesionālās vidējas izglītības programmām), Izglītības un zinātnes ministrija uzskata par nepieciešamu slēgt līgumu ar aģentūru par noteiktu skaita izglītojamo sagatavošanu.Lai nodrošinātu tiesisku pamatu šāda līguma slēgšanai, nepieciešams izdarīt grozījumu Likuma 31.panta otrajā daļā, paplašinot to izglītības iestāžu loku, kuru īstenotajās izglītības programmās var tikt noteikts valsts finansēto vietu skaits. Vienlaikus projekts paredz ne tikai paplašināt to personu loku, kuru īstenotajās izglītības programmās var tikt noteikts valsts finansēto vietu skaits, bet arī precizēt minēto Likuma normu, aizstājot vārdu “nosaka” ar vārdiem “var noteikt”. Tādējādi Likums neuzliks par obligātu pienākumu noteikt valsts finansēto vietu skaitu izglītības iestāžu īstenotās profesionālās izglītības programmās, ja šādu programmu īstenošanu un attiecīgi speciālistu sagatavošanu spēj nodrošināt ministrijas padotībā esošas izglītības iestādes. Jāatzīmē, ka Likuma 31.panta otrā daļa nav attiecināma uz ministriju padotībā esošajām valsts profesionālās izglītības iestādēm, jo valsts finansēto vietu skaits šajās izglītības iestādēs nav saistāms ar izglītības programmu akreditāciju (Likuma 31.panta otrajā daļā tiek runāts par akreditētām izglītības programmām). Atbilstoši Izglītības likuma 59.panta pirmajai daļai valsts izglītības iestādes finansē no valsts budžeta saskaņā ar gadskārtējo valsts budžeta likumu. Ar Latvijas Republikas Izglītības ministrijas 1991.gada 18.oktobra pavēli Nr. 442 Latvijas Jūras akadēmijas sastāvā tika iekļauta bijušās PSRS Jūras flotes ministrijas Rīgas jūrskola, tādējādi apvienojot vienā mācību iestādē kuģu speciālistu sagatavošanu ar vidējo un augstāko profesionālo jūrniecības izglītību. Latvijas Jūras akadēmija (tās struktūrvienība) arī šobrīd turpina īstenot vidējās profesionālās programmas, un šīs programmas tiek finansētas no Izglītības un zinātnes ministrijas valsts budžeta.Projekts paredz precizēt Izglītības likuma 31.panta otro daļu, ietverot norādi uz valsts augstskolu akreditētajām profesionālās izglītības programmām, tādējādi radot skaidru izpratni par minētās normas attiecināšanu uz valsts augstskolas īstenotajām akreditētajām profesionālās izglītības programmām. Latvijas Jūras akadēmija (tās struktūrvienība) īsteno akreditētas profesionālās vidējās izglītības programmas: “Jūras transports” ar profesionālo kvalifikāciju – kuģu vadītājs uz kuģiem līdz 500 BT piekrastes kuģošana; “Jūras transports” ar profesionālo kvalifikāciju – mehāniķis uz kuģiem ar galveno dzinēja jaudu, mazāku par 750kW. Latvijas Jūras akadēmijā (tās struktūrvienībā) 2015./2016.mācību gadā valsts budžeta finansētās profesionālās izglītības programmās mācījās 239 izglītojamie (PROF-2 2016.gada 1.janvāra dati).Banku augstskolas aģentūras “Banku augstskolas Uzņēmējdarbības koledža” īsteno akreditētas profesionālās vidējās izglītības programmas: “Grāmatvedība” ar profesionālo kvalifikāciju – grāmatvedis; “Komerczinības” ar profesionālo kvalifikāciju – reklāmas pakalpojumu komercdarbinieks. Banku augstskolas aģentūras “Banku augstskolas Uzņēmējdarbības koledža” 2015./2016.mācību gadā valsts budžeta finansētās profesionālās izglītības programmās mācījās 107 izglītojamie (PROF-2 2016.gada 1.janvāra dati). |
|   | Projekta izstrādē iesaistītās institūcijas | Izglītības un zinātnes ministrija.  |
| 4. | Cita informācija | Nav |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas,kuras tiesiskais regulējums ietekmē vai varētu ietekmēt | Tiesiskais regulējums var ietekmēt nozaru ministrijas, valsts augstskolas un valsts augstskolu koledžas  |
|  | Tiesiskā regulējuma ietekme uz tautsaimniecību un administratīvo slogu | Tiesiskais regulējums salīdzinājumā ar pašreizējo nerada papildu administratīvo slogu.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016. gadu | izmaiņas, salīdzinot ar 2016. gadu | izmaiņas, salīdzinot ar 2016. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 970 700 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 970 700 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 970 700 | 0 | -970 700\* | -970 700\* | -970 700\* |
| 2.1. valsts pamatbudžets | 970 700 | 0 | -970 700\* | -970 700\* | -970 700\* |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 970 700\* | 970 700\* | 970 700\* |
| 3.1. valsts pamatbudžets | 0 | 0 | 970 700\* | 970 700\* | 970 700\* |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X |  | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | \*Projekts paredz precizēt Izglītības likuma 31.panta otro daļu, ietverot norādi uz valsts augstskolu akreditētajām profesionālās izglītības programmām, tādējādi radot skaidru izpratni par minētās normas attiecināšanu uz valsts augstskolas īstenotajām akreditētajām profesionālās izglītības programmām.**Gadījumā, ja likumprojekts netiks pieņemts** un netiks precizēta Izglītības likuma 31.panta otro daļu, ietverot norādi uz valsts augstskolu akreditētajām profesionālās izglītības programmām, **ministrijai nebūs pamata finansēt valsts augstskolās īstenotās akreditētās profesionālās izglītības programmas- Latvijas Jūras akadēmijas (tās struktūrvienība) un Banku augstskolas aģentūras “Banku augstskolas Uzņēmējdarbības koledža” īstenotās akreditētās profesionālās vidējās izglītības programmas.** Šīm programmām 2016.gadā plānots finansējums 970 700 *euro* apmērā (tai skaitā septembrim –decembrim 308 700 *euro*) un 2017.gadā plānots finansējums **970 700 *euro* apmērā.** |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts nerada nepieciešamību izveidot jaunas institūcijas vai likvidēt vai reorganizēt esošās.  |
| 3. | Cita informācija | Nav |

Izglītības un zinātnes ministra vietā –

labklājības ministrs J.Reirs

Vizē:

Valsts sekretāre Līga Lejiņa

26.09.2016.

1164

Bīlmanis 67047702

dainis.bilmanis@izm.gov.lv